open-index/open-wikipedia-markdown huggingface dataset:
Fe

Un **fe** es un tipo de esente de mitos o lejendes en la folclor european, un tipo de spirito, comun descriveda como metafisical o supranatural. Los es jeneral descriveda como simil a umanas en apare, ma con potias majial. Fes ia es imajinada como peti, de la grandia de un inseto a lo de un enfante umana. La grandia no ia es constante, ma es elejeda majial. Alga fes peti ia pote estende sua formas per imita umanas. Alas, an si comun en arte de la eda victorian e plu tarde (con alas de libelas o papilos), es rara en folclor. Lo ia es suposada ce fes vola par usa sua potias majial, o a veses montante sur la dorsos de avias o sur un talo de la erba de san Jacobo.

La idea de fes no deriva de un orijina singular, ma es un combina de elementos de un varia de cultures. En la folclor de Er, la *aes sidhe* ("popla peti") es un fonte. La elfos de Scandinavia ia ave ance un influe. Lo pote es videda como un tipo de demon, un spesie separada de umanas o un rasa vea de umanas. Un crede ia es ce fes es la spiritos de la mor, en alga casos relatada a la tumulos antica, e abita suteran. Alga studiantes de la sujeto sujeste ce fes es mores ci ia ave "vives noncompletada". Cuando cristiania ia ariva en Europa norde, la interpreta de fes ia cambia: Los ia es videda como anjeles rejetada par Dio, ma no sufisinte mal per inferno.

Un motif reaveninte de lejendes sur fes es la nesesia de teni a via la fes par la usa de fetixes encantada. Esemplos inclui la campanas de un eglesa, la porte de vestes eversada, la trefolia con cuatro folias, e comedas. Fes ia es ance videda como infestante locas spesifada, e como malgida viajores, usante focos fol. Ante la comensa de medisin moderne, fes ia es culpada per maladias, spesial per tuberculose e malformas a nase.

En ajunta a sua orijines folcloral, fes ia es un parte comun de leteratur de la Renase e arte romantica, e ia es spesial popular en Britan en la edas victorian e edwardian. La revive celtica ia resulta en fes como un parte spesial de la erita cultural.
Arceognato

**Arceognatos** es insetos peti con corpos longa e dorsos arcida, spesial supra la torax. Los ave tre strutures como codas longa, de cual la du a la lados es sercos, e la filo media, la plu longa, es un epiprocto. La antenas es flexable. La du oios composada e larga toca lunlotra a la alta de la testa, e on ave tre oietas. La partes de la boca es partal retirable, con mandibulas simple per mastica e palpadores masilal longa.

Entre la tasonomia de insetos esistente, estas es alga de la plu primitiva evolual; los ia apare en la period devonian media a sirca la mesma tempo como la aracnidos. Sua sola relatas es la pexes arjento.
Pex arjento

**Pexes arjento** es insetos de la ordina zigentoma, cual es composada de sirca 400 spesies conoseda. Un cualia notable de la ordina es ce tota membros ave tre filetas caudal longa. La du filetas ladal es sercos, e la fileta medial es un epiprocto. En esta, los sembla la arceognatos, ma la sercos e epiprocto es cuasi egal en longia.

La pex arjento ia reseta sua nom car lo ave un brilia arjento de sua scamas, e car sua move ia es descriveda como simil a un pex nadante. La plu de spesies esistente ave un longia de min ca du cm, ma fosiles esiste cual es sirca 6 cm.

Pexes arjento pote es trovada en ambientes umida o seca, como organismes libre o en nidos. En casas, los come sereal, pasta, paper, amidon en vestes, fibres de raion, e carne secida. En natur, los pote come detrito organica. Los pote es a veses trovada en banios o lavabos, car lo es difisil per move sur surfases lisa e los deveni trapida si los cade a en.

Spesies savaje es comun trovada en abitantes umida como cavas o su rocas, e algas coabita e comparti comedas con formicas en sua colonias.
Efemera

**Efemeras** es insetos acual de la ordina efemeroptera, un parte de un grupo antica nomida paleoptera, cual conteni ance la libelas. Plu ca 3000 spesies de efemera es conoseda, grupida en plu ca 400 jenera en 42 familias. La nom ia es usada par la elinicas antica per un flor o la inseto cual vive sola per un dia. En la sentenio 18, alga scrivores ia estende sua sinifia a cosas plu jeneral cual no dura longa.

Efemeras mostra alga cualias antica cual ia es probable presente en la insetos volante prima, como sua codas longa e alas cual no plia plata sur la adomen. Sua pasos nonmatur (nomida nimfas) abita acua fresca, e sua presente indica un ambiente limpa e noncontaminada. Los es unica entre la insetos per ave un paso adulte teran con alas (la suimago), cual muta a un adulta sesal matur (la imago). Efemera emerje como adultes de primavera a autono en cuantias enorme. La adulte ave sola un gol: reprodui. Los vive per un dura corta; un spesie dura sola sinco minutos

Efemeras adulte ave stutures relativa primitiva. Los pare delicata, con un o du alas triangulo e membranosa, covreda par venas. Cuando restante, la alas es tenida vertical, como papilios. La alas posterior es multe plu peti ca la alas anterior, o pote es vestilia o asenta. La sesion du de la torax, cual porta la alas anterior, es grandida per teni la musculos xef de vola. Adultes ave antenas corte e flexable, oios composada grande, tre oietas, e partes de un boca cual es nonfunsionante. La adulte no come. En la plu de spesies, la oios de la mas es plu grande, e la gamas anterior es plu longa, per usa en la loca e teni de femes en sua copula en aira. La femes produi entre 400 e 3000 ovos, cual el pone sur la acua.

En alga familias de efemeras, la mases ave du oios plu grande e silindre cual fasa a supra, nomida "oios turbanin", cual es capas de deteta lus ultravioleta. Los pote deteta femas volante a supra de los. En alga spesies, tota gamas no es usable, estra la duple anterior de la mas. Unica entre insetos, efemeras ave jenitales duple, e la mases ave du edeagos, organos usada como penises, e la femas ave du gonopores, usada como vajinas.
Libelula

**Libelulas** es un grupo de insetos carnivor cual composa la ordina Odonata e la supraordina Odonatoptera. Los pote es multe grande, cual es la inspira per nomes comun como "moscas de diablo" e "moscas dragonin". La libelula la plu grande es la "libelula jigante" (ance conoseda como la "elicotor") de America sentral (Megaloprepus coerulatus), con un estende de la alas de 19 cm.

Libelulas e sua ansedentes veni de un de la grupos de insetos con alas la plu vea. La fosiles de los e sua cusines, como la Meganeuropsis permiana de la periodo permian de America Norde, pote es an plu grande ca la "elicotor", con un estende de alas de 71 cm e un longia de corpo de 43 cm. Lo ia es posible la inseto la plu grande de tota edas.

La ordina ave du suordinas: Anisoptera e Zygoptera. La prima es comon nomida "libelulas vera" e la otras "damiseles" (de un parola franses vea per "senioreta"). Libelulas vera es jeneral plu grande, e resta con sua alas estendeda a cada lado; Damiseles ave corpos magre, e teni sua alas vertical supra sua corpo cuando restante.

Esta insetos ave tipal testos grande e ronda, covreda cuasi completa con oios composada multe bon developada. Los ave gamas cual fasili la catura de otra insetos en vola, du duples de alas longa e transparente cual move autonom de lunlotra, e adomenes estendeda. Los ave tre oietas e antenas corta. La partes de la boca es a la basa de la testo e inclui mandibulas simple per mastica en la adulte.

Libelulas es acual o semiacual cuando jovenes. Per esta causa, adultes es videda la plu comun prosima a acua. Ma alga spesies estende se distante de acua. Los es carnivor tra sua vive, comente xef insetos plu peti. Libelulas pote ata como bioindicantes de la cualia de acua en rios car los depende de acua de cualia alta per developa en sua vive temprana. Car sua dieta es composada intera de insetos, la densia de libelulas es proportial direta con la popla de sua predas.
Parola composada

Un **parola composada** es un parola composada de du (o posable plu) parolas per crea un parola nova con un sinifia no esata como la sinifia de la du parolas isolida. Alga linguas, como engles, deutx, nederlandes, svensce, dansce, norsce, e elinica antica, usa parolas composada frecuente. Su es esemplos de elefen, con traduis en engles:

La plu comun es un nom de un verbo plu se ojeta (sinifia "un person ci o cosa cual..."):
* **limpibota** -- bootblack ("cleans a boot")
* **limpidente** -- toothpick ("cleans a tooth")
* **limpimarca** -- spot cleaner ("cleans a mark")

* **lecabota** -- boot-licker

* **lansapetra** -- catapult ("throws a rock")
* **lansamisile** -- missile-launcher

* **pasaporte** -- passport
* **pasatempo** -- passtime

* **paraventa** -- windshield ("stop wind")
* **paracade** -- parachute ("stop fall")
* **paralampo** -- lightning rod ("stop lightning")

* **cortigarga** -- cut-throat
* **cortiungia** -- nail clipper
* **cortipaper** -- paper knife, paper cutter

**Mal** o **bon** plu nom, verbo, o ajetivo:

* **malodorosa** -- smelly
* **bonfortuna** -- good luck
* **bonstate** -- well being
* **malsonante** -- bad-sounding
* **bonamada** -- beloved
* **bonpensante** -- right minded, positive thinking

A veses, on pote ajunta un **numero** a un otra parola:
* **duanial** -- biannual
* **treava** -- great-great-grandmother
* **duiconsensa** -- semiconscious

On ave un cuantia peti de composadas usante un nom e un ajetivo:
* **manodestra** -- right-handed person
* **alaroja** -- redwing
* **becosapatin** -- shoebill

La grupo la plu grande de composas es la parolas tecnical, derivada de latina e elinica par la usa de afisas. Los tipal segue la parolas conaseda en la linguas romanica.
Rio Cuban

La **rio Cuban** (rusce: Куба́нь, txerces: Псыжъ ~Psej) es un rio en la rejion norde-ueste de la Caucasos de Rusia european. Lo flue tra Crai Crasnodar per 660 km, ma ance en la Republica Caratxai-Txerces, Crai Stavropol, e la Republica Adigea. Lo flue 870 km norde e ueste de sua fonte prosima a monte Elbrus en la montes Caucasos, ultima ateninte la baia Temriuc en la Mar de Azov. Lo es navigable asta Crasnodar.

La rio Cuban es la area orijinal de la cultur Maicop de la milenio 4 aec. Lo es posible la loca de orijina de la Hititas. Asta la sentenio 19 la rio ia flue a la Mar Negra, ma alora ia cambia sua via.
Idris de Libia

**Idris** (arabi: *إدريس الأول*) o **Sayyid Muhammad Idris bin Muhammad al-Mahdi as-Senussi** (12 marto 1889 - 25 maio 1983) ia es una re prima de Libia, renante de 1951 a 1969.
Kala (lingua)

Kala es un lingua artal creada par Carlo sirca 2009. Lo usa ideas de otra linguas, natural e construida: La fonetica es fundida sur nahuatl clasica, con strutur silabal como japanes, e la usa de consonantes prenasalida como la linguas bantu. La gramatica ia es fundida orijinal sur japanes, ma plu tarda ance sur otra linguas.

La roles de parolas inclui nomes e verbos, e ance un colie de particulas (pd averbos autonom, preposadas, juntas, etc). En loca de ajetivos, lo usa verbos stante. La ordina de parolas en un frase es SOV, pd sujeto-ojeto-verbo. La formula nomin ave la ordina (determinantes-) nom (-cuantintes) (-verbo stante). La formula verbin es (averbales-) verbo (-alterante) (-averbo).

La unia de sinifia es la morfem, composada de un radis e afisas, e ance de parolas composada de du radises. Lo ave un eleje de multe afisas per indica detalias no comun indicada en linguas european, ma comun en multe linguas de la americanes orijinal.

Per vide un gramatica detaliosa, vade a la paje de la autor a https://footballbatsandmore.files.wordpress.com, e spesial la pdf a https://web.archive.org/web/20170711163853/https://footballbatsandmore.files.wordpress.com/2014/10/naho1.pdf
Orleans Nova, Louisiana

**Orleans Nova** es la site la plu grande de Luisiana. En engles, la nom es *New Orleans*, en franses *(la) Nouvelle-Orléans*, e en espaniol *Nueva Orleans*.

La popla de la site es la mesma como la popla de la "parocia", cual sinifia la contia - sirca 350 000.

En 2005, la site ia es devastada par la Siclon Katrina.

Ave multe cantas cual refere a la site. Per esemplo: *Walking to New Orleans* de "Fats" Domino.

Ave ance un drama famosa de "Tennessee" Williams, *Un Streetcar called Desire*. ("Un tram nomida Desira"), con la carateres famosa Blanche DuBois e Kowalsky. *Désir* es un loca de Orleans Nova vea.
Blancaneva

**Blancaneva** es un narada de fes antica e poplal. La narada fundal vade como esta:


Multe anios pasada, un rea ia nase un bebe fia ci ave pel blanca como neva, labios roja como sangue, e capeles negra como ebon. Los clama  el prinsesa Blancaneva. Ma, pos la bebe ia nase, la rea mori.

Pronto pos, la re ia sposi de nova. La sposa es multe bela, ma ance multe vana. El ave un miror majial ce responde a demandas. La rea demanda multe veses "Miror, miror, a la mur, ci es la plu bela en la pais?" E la miror responde sempre "Tu, me rea, es la plu bela!" Ma, cuando Blancaneva maturi, la miror dise a la rea "Rea, tu es multe bela, ma Blancaneva es plu bela ce tu."

La rea ia deveni jelos e comanda un xasor ce el prende Blancaneva a la bosce per mata el. La xasor ia obedi la rea, ma cuando el ia es a punto de mata Blancaneva, el no pote. En loca, el relasa Blancaneva.

En la foresta, Blancaneva descovre un caseta peti de sete nanas. La nanas compati el e permete el vive con los. Los avisa el: no permete stranjeres entra la casa.

Durante, la rea ia demanda de la miror ancora "Ce es la plu bela," e la miror responde ancora "Blancaneva." La rea ia masca se, e atenta mata Blancaneva duveses, ma la nanas resusita el. La ves tre, la rea masca se como la sposa de un cultivor, e dona un poma venenos a Blancaneva. El morde la poma e cade a la solo en un coma profonda. Cuando la nanas reveni, los no pote resusita el. Los crede ce el ja mori, donce los pone el en un caxon funeral de vitro.

Pos multe anios, un prinse ia viaja tra la foresta e vide Blancaneva en se caxon. El es encantada par se belia e comensa ama el. El demanda la caxon de la nanas e el e se servintes porta la caxon e prosede a la castel. La servintes malpasa e la peso de poma cade de la boca de Blancaneva - e el velia!

La prinse dise a Blancaneva ce el ama el, e los sposi. La rea mal veni a la rituo de sposi e mori de la xoca de vide Blancaneva vivente. La prinse e Blancaneva vive sempre felis.


Scolores crede ce Blancaneva es un de multe naradas ce segue la viaja de la eroe (Blancaneva) de felisia tra malia e retro a felisia. Un sinifia plu simple es ce la narada es un leson supra la periles de vania.
Tono (fonolojia)

Multe linguas en Africa e Asia ave un forma fonolojial cual es nomida **tonos**. En la pronunsia de la vocales, la vose leva o cade se tono en modos varios o sta a un nivel alta o basa. La linguas la plu conoseda con tonos es la dialetos de xines e linguas relatada. A su, on ave esemplos cual usa la simboles de API (acc IPA)
Popiaro

**Popiaro** ("(latina) poplal") es un lingua desiniada creada en 2007 par Nemszev.



Popiaro es un lingua romanica desiniada, consetida tra gardante serta naturalia, do interlingua ta simpli tro multe la morfemes gramatical. Popiaro no empresta direta se vocabulo de latina clasica, mas reusa acel sempre comprendida en la linguas romanica (italian, espaniol, romanian, etc.) tra cambias fonetical regulada masima e copida de linguas romanica esistente, tal como pl/fl > pi/fi).

La problem de la linguas romanica es ce el prende se vocabulo a la ves de latina tra se evolui istorial e tra empresta plu resente de latina clasica... Popiaro usa la mesma regulas de cambias fonetical per cuasi tota se parolas, radises e derivadas.

Tal, en popiaro, la derivadas veni lojical de radises:
* Nasii = nase
* Nasoo = nasion
* Nasoal/nasoai = nasional
* Nasoalisaa = nasionali (v)
* Nasoalisasoo = nasionali (s)
* Nasoalista = nasionaliste
* Nasoalismo = nasionalisme
* Nado = naseda
* Nadal = de nase/pari, Natal
* Nadalidaa = nasia
* ...

An si el ia vole crea un lingua natural asta la otra linguas romanica, Nemszev ia eleje un vocabulo e formas grammatical neutra e simple, ma ja videda en otra linguas romanica. La crea de esta lingua es donce a plu un xerca comparada ca un crea vera.

La desira de simplia es sentida en la lista de fonemes de la lingua. Tre de los es naturalis de fonemes trovada en romanicas:
* S: neutri /s/ e /z/ (pe: Zora > Sora)
* B: neutri /b/ e /v/ (pe: Valeria > Baleria)
* J: neutri /j/, /ʒ/, /dʒ/ e /ʎ/ (pe: Jean/Giovanni/... > Jau)

Tipografical, la lingua es scriveda con no sinietas. La sinietas de asentua regulal es sustituida per dupli o la consonante seguente (ánima > **annima**), o la vocal mesma (capacitá > **capacidaa**).

### Padre noso

: Padre noso, ce ei nei celi,
: Santificado, sea tu nome;
: Benia, tu reno,
: Sea fata, tu bolundaa,
: Nea tera como neu celo.
: Noso paa de oni dia, daa ni oje,
: E perdoa ni nosi deti,
: Como ta bei noi perdoamo a nosi detori,
: E no duce ni a la tentasoo,
: Pero libra ni deu mal.
: Amen.
http://popiaro.blogspot.com.br/
Porton:Lingua franca nova

Bonveni a la **Porton:** Lingua franca nova

Este portal vole es un resoma de la articles relatada con Lingua franca nova.
















__NOTOC__ __NOEDITSECTION__
Verbos engles

## Verbos coerente

**infinitiva**: (to) play (jua)

**jerundio**: playing (la jua)

**partisipio presente/ativa**: playing (juante)

**partisipio pasada/pasiva**: played (juada)


 
presente
pasada
perfeta
futur
dependente


fundal
play/plays
played
has/have played
will play
would play


continuante
am/is/are playing
was/were playing
had/have been playing
will be playing
would be playing


pasiva
am/is/are played
was/were played
has/have been played
will be played
would be played


negas
don't/doesn't play
didn't play
hasn't/haven't played
won't play
wouldn't play


demandas
do/does S play?
did S play?
has/have S played?
will S play?
would S play?



En elefen:
*presente: jua
*pasada; ia jua
*perfeta: ia jua ja
*futur: va jua
*dependente: ta jua
*continuante (presente): es juante
*pasiva (presente): es juada
*negas (presente): no jua
*demandas (presente): esce S jua?



pasada perfeta
future perfeta
dependente perfeta


fundal
had played
will have played
would have played


continuante
had been playing
will have been playing
would have been playing


pasiva
had been played
will have been played
would have been played


negas
hadn't played
won't have played
wouldn't have played


demandas
had S played?
will S have played?
would S have played?



Otra combinas esiste ance, pe:
*was being played
*won't S be playing?
*does play
*etc.

Nota ce la verbos modal aveni en esta ordina (cuando usada):
*will / would
*has / have / had
*am / is / are / was / were / been

En negas:
*-n't segue la verbo modal (nota noncoerentes: don't, won't)

En demandas:
*la verbo prima presede la sujeto.

Otra verbos pote ance ata como verbos modal, e pote prende la loca de "will" e "would":
*can (pote, ave la capas)
*could (ta pote)
*may (pote, con permete)
*might (ta pote)
*shall (va)
*should (ta debe)
*must (debe)
*ought (ta debe)

## Verbos noncoerente

La copula ave la plu noncoerentes:
*infinitiva: be
*partisipio pasada: been
*presente: I am - he/she/it is - we/you/they are
*pasada: I/he/she/it was - we/you/they were

La plu de verbos ajunta -s per la person tre de la presente. Ma du verbos es esetas:
*do - does
*have - has

Multe verbos ave un forma pasada noncoerente, e multe de esta verbos ave un partisipio pasada ance noncoerente. La plu de los deriva de la verbos "forte" de la linguas germanica, cual ave un cambia de vocales nomida la ablaut.

Vide un lista de verbos noncoerente en engles.

Alga de esta verbos ave du formas. Per esemplo:
*sell - sold (pasada e partisipio pasada)

Otras ave tre formas. Per esemplo:
*sing - sang (pasada) - sung (partisipio pasada)

Alga ave un pasada noncoerente, ma ajunta -en a lo per crea la partisipio pasada:
*bite - bit - bitten

La verbos modal ave sola du formas - per la presente e la pasada - e no usa -s per la person tre de la presente. Du ave sola un forma - la presente:
*can – could
*may – might
*shall – should
*will – would
*must
*ought
Proposa (gramatica)

Un **proposa** es un unia gramatical cual...
*inclui, a minima, un predica e un sujeto clar o implicada, e
*espresa un sinifia coerente.

Per esemplo, esta es un frase con du proposas:
*Lo es fria, an si la sol brilia.

La proposa major es "la es fria" e la proposa suordinada es "an si la sol brilia".

Ave multe tipos de proposas:

*Proposa major

*Proposa ajetivin (o proposa de relata)
*Proposa averbin
*Proposa nomin

*Proposa coordinada
*Proposa dependente
*Proposa egalinte
*Proposa esistal
*Proposa final
*Proposa finita
*Proposa marcante
*Proposa medial
*Proposa nonfinita
*Proposa referente
Onomatopea

**Onomatopea** es la crea de un parola cual imita, sembla, e sujesta, par sua fonemes, la sona de un cosa. La parola deriva de la elinica *ὀνοματοποιία*, "la parola me crea".

La plu comun esemplos es la usa de esta parolas per la sonas de animales, como *miau* per la sona de un gato en lfn. Otra linguas usa otra parolas: miau en arabi es muwaa, en japanes - nyá, e islansce - mjá. Ma lo es miau no sola en lfn, ma ance en belarus, bulgarsce, crovatsce, suomi, deutx, lievuta, malai, polsce, portuges, rumanian, e espaniol. E lo es miao en xines e italian. Lo pare ce popla tende oia la sona en un modo simil.

Esemplos de otra parolas per sonas de animales en lfn:
* gato -- **miau**
* can -- **uau-uau**
* leon o tigre -- **grrr**
* lupo -- **auuu!**
* simia -- **i-i-i**
* bove -- **muu**
* ovea o capra -- **maa**
* cavalo -- **iii!**
* asino -- **i-aa**
* porco -- **ronc-ronc**
* mus, ave, galeta -- **pip-pip**
* corvo -- **caa-caa**
* bu or pijon -- **u-u**
* gal fema -- **coc-coc-coc**
* gal om -- **cucurucu!**
* pavo -- **glu-glu**
* pato o rana -- **cuac-cuac**
* rana -- **rauc**, **crecrec**
* serpente -- **sss**
* abea -- **bzzz**

Macinas es sua sonas pote es ance descriveda con onomatopea. Per esemplo, un piador dise *pia-pia* (e sua nom segue); un claxon dise *bip-bip*o *tut-tut*; un motor dise *brum-brum*; un sircuito corta dise *sisa*. Onomatopea pote difere entre linguas: La sona de un orolojia es *tick-tock* en engles, *tic-tac* en espaniol e italian, *dī dā* en xines, *katxin-katxin* en japanes, e *tic-tic* en indi.

Onomatopea pote es usada per alga sonas fada par umanas ance. On dise *ica* cuando on ica; *iu* cuando on es desgustada; *mua* es la sona de un besa grande, etc.

En alga casos, la sona deveni la nom per la cosa: en engles, on ave la avia *cuckoo* ("cucu"); en tamil, un corvo es un *kaakaa*. Alga linguas (pe maori de Zeland Nova) usa esta modo multe, e si on rexerca la parolas de multe linguas comun, on trova ce los deriva de un onomatopea.
Fable

Un **fable** es un jenera de leteratur: un nara consisa de imajina, en prosa o poesia, cual tipal inclui animales, viventes de lejendes o mitolojia, plantas, ojetos nonvivente, o forsas de natur, cual es personida, pd donada cualias umana, como la capasia per parla, e cual esempli un leson moral, cual pote aveni a la fini como un diseda. En esta eda, la plu de fables es videda como desiniada per enfantes. Ma en edas pasada, los ia es joiada par enfantes e adultes ance. 

Fables es relatada prosima a naras de fes. Estas es naras corta cual tipal inclui esentes de imajina como nanos, dragones, elfos, jigantes, nimfas, troles, sorsores, animales majial, e, natural, fes. Fables (e naras de fes) difere de lejendes, cual jeneral inclui un crede en la veria de la nara. Ance, los difere de mitos, cual jeneral inclui naras de dios e divas, e es comprendeda como de un cualia relijiosa.
Trafica de persones

La **trafica de persones** es la comersia de umanas per la intendes de labor forsada, sclavia sesal, esplota sesal per profita, per la traficor o otras. Esta pote inclui furni un sposa en la contesto de un sposi forsada, o la estrae de organos o texedas, incluinte la usa de femes per produi enfantes.

Seguente la Organiza Internasional de Labora (OIL), labor forsada (un parte de trafica de persones) jenera un profita estimada de 140 bilion dolares american per anio a 2014. En 2012, la OIL ia estima ce 21 milion vitimes es trapida en sclavia moderne. De estas, 14.2 milion (68%) ia es esplotada per labor, 4.5 milion (22%) ia es esplotada sesal, e 2.2 milion (10%) es esplotada en labor forsada par la stato. La OIL ia reporta ce enfantes-laborores, membros de minorias, e migrores noperiodal risca la plu estrema formas de esplota. Statisticas mostra ce plu ca dui de la 215 milion laborores joven de la mundo es oservada como laborante en taxes perilosa, incluinte labora sesal forsada e mendica forsada. Minorias etnica e grupos multe marjinalida es estimada como laborante en alga de la taxes la plu esplotante e danante, como la tana de cuoro, mina, e labora en escaverias de petra.

La trafica de persones es crededa como un de la ativias cresente la plu rapida de organizas criminal internasional. Lo es condenada como un viole de la diretos umana par conferes e acordas internasional como la Uni European. La Nasiones Unida ave un acorda internasional su la Conveni contra transnasional crimin organizada, cual ia comensa en 25 desembre 2003, cual inclui la Protocol sur trafica, cual ave 178 acordores. Lo defina trafica como:


...la enscrive, transporta, transfere, controla, o reseta de persones, par menasa o usa de forsa o otra modos, de saisi, de froda, de engana, de la abusa de potia o de un loca de atacablia, o de la dona o reseta de paia o benefias per ateni la consenta de un person con controla de un otra person, per la intende de esplota. Esplota ta inclui, a minima, la esplota de la prostitui de otras o otra formas de esplota sesal, labora o servi forsada, sclavia o praticas simil a sclavia, servinte, o la estra, manipula, o implanta de organos.
Disionario de mitolojia clasica

La **Disionario de mitología clasica** es un disionario de mitolojia elinica e roman compilada par Vicente Costalago e coretida par Simon Davies. Lo ia es publicada en maio 2019 en interede.
Terminolojia de eraldia

Esta es un lista de la **terminolojia ofisial de eraldia**, en la linguas la plu asosiada con eraldia european, e en elefen.

## Colores e incas de eraldia

## Divides de campo

## Pesos comun
Esclamas (linguistica)

**Esclamas** es parolas o espresas usada per indica emosia o reata, solitar o en la contesto de un frase. Lo es un categoria diversa, incluinte esclamas simple (au!), maldises (inferno!), salutas (alo!), respondes (oce), esits (mmm), o otras (para!).

In contrast to typical words and sentences, the function of most interjections is related to an expression of feeling, rather than representing some idea or concept.[4] Generally, interjections can be classified into three types of meaning: volitive, emotive, or cognitive.[4]

Jeneral, la rol de esclamas no es la representa de un idea o conseta o un descrive de un aveni. On pote clasi los en tre tipos:

*Esclamas de vole opera como espresas de comanda o dirije, demanda cualce cosa de la escutor, pe "xux!" sinifia "es cuieta!

*Esclamas de emosia es usada, clar, per espresa emosias como desgusta e teme, pe "ble!" sinifia descusta.

*Esclamas de cognisio espresa ance emosias, ma plu relatada a informa comunicada entre la parlor e la escutor, pe "a!" sinifia "aora me comprende cual tu dise".

Esemplos en elefen, e sua formas en engles, inclui...

**      Esclamas** - sinifia - *engles*
* **a a!** - rie - *"ha ha"*
* **o o o!** - rie, como san nicolas - *"ho ho ho!"*
* **o!** - surprende, vocativa - *"oh!", "O!"*
* **au!** - dole -* "ouch!"*
* **i!** - teme - *"eek!"*
* **iu!** - desgusta, malodor - *"pew!" "yuck!"*
* **fu!** - anoia, frustra - *"pooh!" "phew!"*
* **ai!** - triste, lamenta, frustra, fatiga, renunsia - "*woe is me!" "oy veh!"*
* **ie!** - suporta, coraji - *"yeah!"*
* **ura!** - susede - *"hurrah!"*
* **ui!** - multe joia-* "wee!"*
* **u!** - plase, amira - *"ooo!" "wow!"*
* **a!** - satisfa, comprende - *"ah!" "aha!"*
* **vade!** - vade, move - *"go!" "let's go!" "giddyap!"*
* **para!** - para, lenta, resta - *"stop!" "slow down!" "wait!" "woah!"*
* **ce?** - ce, pardona, surprende, confusa - *"what?" "huh?"*
* **txa!** - coleria, frustra - *"damn!" "shit!"*
* **alo!** - alo, salute - *"hello!" "hi!" "hey!" "yoohoo!"*
* **mmm!** - gusta -* "yum!"*
* **mmm...** - pensa - *"hmmm..."*
* **axi!**, **axu!** - stornui - *"atishoo!"*
* **ba!** - iniora - *"bah!" "nonsense!"*
* **pluf!** - cade moiada - *"splash!" "splat!"*
* **pum!** - esplode, xoca - *"bang!" "crash!" "thud!"*
* **op!** - era peti - *"oops!" "whoops!"*
Person periferal

**La person periferial** (engles: *obviate*) es un forma de pronomes de person tre trovada en alga linguas de la americanes orijinal, spesial la linguas algoncian, salix, ceres, e cutenai. El permete la difere de plu ce un person tre, un cual es la person focal ("prosima") e un otra plu periferal.

Un esemplo tipal de la morfolojia de periferial/prosima es de la lingua ojibue de la familia algoncian, en cual la person periferial es marcarda sur nomes e mostrantes, e es ance videda en la afisas pronomal en la verbo:

'Alora esta (prosima) om joven (prosima) ia sonia (prosima) ce stranjeres (periferial) va veni (periferial) per mata (periferial) los (prosima).'

Un otra lingua de la familia algoncian - potauatomi - es notada per ave du "grados" de periferiales:
Sistem de urina

La **sistem de urina** es composada de la renes, ureteres, vesica, e uretra. La rol de la sistem es la elimina de dejetada de la corpo, regula la volum e presa de sangue, controla la nivel de eletrolitos e metabolites, e regula la pH de la sangue. La curso urinal es la sistem per drena per la estrae ultima de urina. La renes ave un fonte de sangue estendosa via la arterias renal cual parti de la renos par la veno renal. Cada ren es composada de unias funsional nomida nefrones. Seguente la filtri de sangue e plu prosedes, dejetas (en la forma de urina) sorti la ren par la ureteres, tubos de fibres musculal cual propulsa la urina a la vesica urinal, do lo es reservada e ultima espulsada de la corpo par urini. La sistem de urina per la om e la fem es multe simil, diferente sola en la longia de la uretra.

Sirca 800 a 2000 mililitres de urina es normal produida cada dia par un umana sana. Esta cuantia varia par la asorbe de licuida e la sania de la renes.
Transitivia

**Transitivia** refere a un cualia de un verbo per aseta sujetos e ojetos, e como los es indicada par paroletas o afisas. Un verbo nontransitiva ave sola la sujeto, e no aseta un ojeto. Un verbo transitiva ave un sujeto e un ojeto. La diferes deveni plu difisil dependente de la presente o asente de parolas spesifada per sujeto e/o ojeto. Multe linguas, per esemplo, permete ce on cade la sujeto, ma lo pote es indicada como un afisa a la verbo. La ojeto es comun no indica, ma es indicada sola par contesto. Linguistes ave multe modos de descrive la tipos de verbos transitiva e nontransitiva:

***Nonacusativa**: Un verbo nontransitiva, ma la sujeto es la pasiente (pd lo no controla la ata).
**El mori.
**El cade.

***Nonergativa**: Un verbo nontransitiva, ma la sujeto es la ajente vera (pd lo controla la ata).
**Me core.
**Me parla

***Acusativa**: Un verbo normal transitiva ma cual pote es usada como un nontransitiva sin cambia la sinifia.
** I see the cat. > I see.
** Me vide la gato. > Me vide.

***Ergativa**: Un verbo cual es fundal nontransitiva, ma pote es cambiada a un verbo transitiva, e la sujeto de la nontransitiva deveni la ojeto en la transitiva.
**The window broke. > I broke the window.
**La fenetra rompe. > Me rompe la fenetra.
*(Nota ce on pote usa la partisipios de esta verbos en ambos modos con asentuas diferente: la fenetra rompente, cual indica ce la fenetra es rompente – nonperfeta e presente; la fenetra rompeda, cual indica ce la fenetra es rompeda – perfeta e pasada.)

***Anticausativa**: Usa un pronom de refleta per cambia la transitiva a la nontransitiva. Esta no es normal usada en **elefen**.
**J'ouvre la porte. > La porte s'ouvre.
**I open the door. > The door opens itself.
**Me abri la porte. > La porte abri se (par se mesma). (= La porte abri.)

***Causativa**: Usa un construi spesial per indica causa. En **elefen**, lo es tipal usada sola con un verbo du cual es transitiva, car un verbo du cual es nontransitiva pote es usada en la modo ergativa.
**I made him talk.
**Me ia fa ce el parla.
**I caused it to break.
**Me ia causa ce lo rompe. (= Me ia rompe lo.)

*En **elefen**, como en engles, on no distingui entre nonacusativa e nonergativa; acusativa e ergativa es comun; anticausativa e causativa es usada, ma no comun.
Proposa nomin

Un **proposa nomin** ave la rol de un nom: el pote es la sujeto o la ojeto de un verbo o preposada. En elefen' e multe otra linguas, proposas nomin es introduida par sujuntas jeneral (**ce**, **si**, **esce**), par un pronom (**ci, cual**), o par un averbo (**cuando, do, como, cuanto, perce**). Nota ce la plu de estas es la mesma como pronomes o averbos de demandas.

Per deside si un proposa es vera un proposa nomin, sustitui **el** o **los** per la proposa. Si esta resulta en un bon frase, la proposa es un proposa nomal. 

No como en alga linguas (pe engles), e como otras (pe deutx), elefen no permete ce la sujunta **ce** es cadeda ante la proposa nomin.

Proposas nomal es comun ojetos de verbos de pensa, sensa, o emosia:
* Me vide **do tu es**.
* Me sabe **de do tu veni**.
* Me sabe **ci ia dise acel**.
* Me ia oia **cual tu ia dise**.
* Me pote divina **cual el leje**.
* Me pensa **ce el es bela**.
* Me pensa **ce el pote salta a un metre alta**.
* Me no sabe **do nos vade**.
* Me vide **do tu es**.
* Me conose **de do tu veni**.
* Me aprende **como on pote fa esta**. 
* Me no comprende **comotu conose me nom**.
* Me va esplica **cuanto me comprende**.
* La fem ia demanda **perce la fenetra es rompeda**.

Proposas nomal es comun usada per sita dises, reporta pensas, e fa demandas nondireta:
* Me ia dise: "Me veni de London."
:: > Me ia dise **ce me veni de London**.
* El pensa: "La tren ia es tarde."
:: > El pensa **ce la tren ia es tarde**.
* El ia demanda: "Cuando nos va parti?"
:: > El ia demanda **cuando nos va parti**.
* Me va vole sabe: "Do la selebra es?"
:: > Me va vole sabe **do la selebra es**.
* Me va vole sabe **esce la selebra ala**.
* El ia demanda **si nos va parti**

La loca de la suproposa es tipal locada pos la proposa major, ma on pota usa lo a la comensa de la frase:

* Me conose **ci ia dise esta**. — I know who said that.
:: > **Ci ia dise esta**, ia es noncoreta. — Those who said that was wrong.
* Me no conose **cuando me va deparate**.— When I will depart, I don't know.
:: > **Cuando me va departe**, me no conose.  - I don't know when I will depart.
* **Cuando me va parti**, me no sabe.
* **Ci ia dise esta**, ia es noncoreta.
Evolui de alfabetas

Esta article es un colie de imajes cual mostra la evolui de la alfabetas major en la mundo, de la inventa de la alfabeta orijinal.
Proposa averbin

Un **proposa averbin** es un proposa cual ave la rol de un averbo en la *proposa major*, e altera la verbo o la proposa intera. Como averbos, lo furni plu informa sur la modo, la loca, la tempo, la cuantia, la causa, o la razona de la aveni indicada par la proposa major.

En elefen e multe otra linguas, proposas averbin es liada a la proposa major con un sujunta ("si", "car", "afin", etc) o un averbo cual opera como un sujunta ("cuando", "do", "como", "cuanto"). En otra linguas, como engles, la lia es comun un preposada cual opera como un sujunta ("ante", "pos", "asta", "de", etc). En elefen, on debe ajunta un averbo (pe "ante cuando", "pos do", etc).

Esemplos:

* Me no teme la can, *car el es multe peti*.
* *Si los redui tro rapida se pesa,* los va regania el.
* Me core *afin la rinoseros no catura me*.
* El ia scrive *cuando sua madre ia demanda*.
* El dise ce el es felis *do el abita*.
* On no ia permete me fa la cosas *como me ia desira*.

## Sujuntas

* **Cuando** nos ariva, me va dormi.
* El veni **cuando** la clima es bon.
* Me dormi **cuando** me pote.
* El ia scrive **cuando** sua madre ia demanda.
* Nos va canta **ante cuando** nos dansa.
* Nos va dansa **pos cuando** nos canta.
* Nos va dansa **asta cuando** nos adormi.

* El ia dormi **do** el sta.
* Me veni **de do** tu ia visita me.
* El dise ce el es felis **do** el abita.
* Nos abita **do** la du rios encontra.
* Me vole vade **a do** la aira es fresca e dulse.

* Nos parla **como** nos pensa.
* Me no ia es permiteda fa cosas **como** me ia desira.

* Prende la libros, **cuanto** tu vole.
* Nos va aida **cuanto** nos pote.

* Me labora **afin** me infantes pote come.
* Es calda **car** la sol brilia.
* Me core **afin** la rinoseros no catura me.
* Me no pote teme la can **car** el es multe peti.
Demandas nondireta

En gramatica, un **demanda nondireta**, o un **proposa de parla nondireta** es un proposa cual dona contenidas a cual la proposa xef refere. Lo ave du formas de proposas de conteni: proposas de declara e proposas de demanda.

Suproposas de declara pote ave roles gramatical variosa. Los servi frecuente como ojetos de verbos de reporta, pensa, e persepi:

*Me ia dise a el ***ce''' el ia es intelijente''.
*Maria ia pensa ***ce** el ia es amin''.
*Me oia ***ce*' los ia comensa cortea*.
*Los desira ***ce** los ia ta encontra plu temprana*.

Los opera simil con alga ajetivos verbin:

*Me no es serta ***ce** el ia es coreta*.
*El ia deside comensa car el ia es convinseda ***ce** el pote maneja el sin aida*.

Los pote ance servi como completintes de nomes – no sola nomes cual coresponde a la verbos a supra, ma ance nomes como *fato*, *idea*, etc:
*...la nos espera ***ce** la mundo intera va conose pas a alga dia*...
*...la fato ***ce** tota materia obedi la mesma leges fisical*...
*...la idea ***ce** un fio ta fa un cosa como esta a se padre*...

Final, los pote servi como sujetos, o como ojetos, de verbos cual lia los a ajetivos o otra completintes:

*Surprende me ***ce** la studiantes ia es tan avansada*.
*Es importante ***ce** nos recorda esta dia*.
*Me es triste ***ce** el no conose la responde*.
*Anoia me ***ce** el fa acel*.

Un sujunta es sempre incluida en elefen, ma el no debe es *ce*:

*Me prefere ***ce** tu no dise esta a cualcun*.
*Me gusta ***cuando** el visita*.
*Disturba me ***como** el no es consernada con se desiras*.
*Me demanda a me ***si** los ta veni*.

La suproposas de demanda pote es usada en multe de la mesma modos como la proposas de conteni declarada. Per esemplo, los es frecuente ojetos de verbos de pensa, reporta, e persepi, ma asi, los asentua la conose o la asentia de la conose de un fato. On pote imajina ce la suproposa es un demanda a cual on ave o no ave la responde:

*Me sabe ***cual** tu ia fa*.
*Me no pote divina ***como** tu maneja el*.
*Me demanda a me ***esce** me pare tan mal*.

Semantical, los pote servi como completintes ajetival e nomal, ma los es jeneral introduida par un preposada, la plu comun *de*:

*...la demanda *de **ci** ia es culpable*...
*...sua curiosia *sur **como** el ia aveni*...
*...serta *de **cual** el ia vide*...

E, como suproposas de declara, los pote servi como la sujeto de un verbo o como un ojeto de la verbo cual lia los a la completinte:

*Es no conoseda *de **do** los veni*.
*Me es corajida *par **como** multe femes joven es xercante careras en la siensas''.
Table de parolas corelatada

L. L. Zamenhof, la inventor de Esperanto, ia nomi se sistem de paroletas un "table de parolas corelatada". Lo inclui la parolas de demanda, de mostra, e de cuantia. La table es un bon metodo de organiza esta paroletas en cualce lingua. Asi es un table de la corelativas de lfn:

Cada lingua pote ave plu o min categorias. Nota ce alga categorias es coerente e alga no es coerente. Alga linguas es tota coerente, e otras es tota noncoerente. Asi es un compara de engles, franses, e nion; nota ce nion es tota coerente:
Tempo (gramatica)

La **tempo gramatical** es un de cuatro cualias de verbos (minima), con moda, vose, e aspeta, cual parla pote espresa. El indica la tempo de la ata o stato espresada par la verbo.

Tota linguas reconose la mesma tempos gramatical, an si los espresa los en modos diferente. En la **tempo pasada**, la ata descriveda par la verbo aveni ante la tempo de parla. En la **tempo futur**, la ata aveni pos la tempo de parla. E, en la **tempo presente**, la ata aveni durante la tempo de parla (o en un modo abitual, istoria, o universal). Linguas distingui esta tre tempos en modos variosa, pe par ajunta afisas a la verbo, par altera la verbo en otra modos, par usa paroletas pos o ante la verbo, o par usa averbos cual indica la tempo, o alga combina de estas.

Esemplos:

La presente
*Me vade. (elefen)
*I go. (engles)
*Ik ga. (nederlandes)
*Je vais. (franses)
*Vado. (italian)

La pasada
*Me ia vade. (elefen)
*I went. (engles)
*Ik ging. (nederlandes)
*Je suis allé. (franses)
*Andavo. Andai. (italian, formas nonperfeta e prosima)

La futur
*Me va vade. (elefen)
*I will go. (engles)
*Ik zal gaan. (nederlandes)
*J'irai. (franses)
*Andrò. (italian)

Nota como franses usa un paroleta (**vais**) per indica la pasada, con tre radises diferente. Engles e nederlandes usa paroletas (**will** e **zal**) per indica la futur, e varias noncoerente per presente e pasada. Italian ave tre formas con afisas e un forma nocoerente per la presente. En **elefen**, la pasada es indicada par la paroleta "**ia**" ante la verbo, e la futur es indicada par "**va**" ante la verbo; la presente es indicada par la verbo sin paroleta. On ave multe plu varias en otra linguas, algas coerente, algas noncoerente, e algas multe complicada.
Nomes de persones de la Biblia (lista)

Seguente la regulas de elefen, nomes propre en ivri (e otra linguas) es normal transcriveda direta de la ivri. Ma car la Biblia es un testo multe internasional e multe usada par parlores de linguas european, elefen usa formas cual sembla los de la linguas romanica. Jeneral, los es derivada de la formas de la Septuaginte, la tradui elinica de la biblia de sirca 300 aec. Per esemplo, la fonem X, comun en ivri, es cambiada a S, como en elinica, cual no ave X. Ma la nomes segue ance alga normas de la linguas romanica e elefen: Per esemplo, I consonantal es transcriveda como J per es plu fasil per recognose par europeanes e otras.

Sujestes e comentas es bonvenida!

Nota ce elefen transcrive normal la nomes de persones moderne o nonbiblial (e parolas comun) usante la regulas descriveda a Transcrive_de_ivri.

Asi es un lista de alga nomes de la biblia como scriveda en elefen:

*Abia
*Abiud
*Abraham
*Abram
*Acaz
*Acim
*Adam
*Adi
*Aminadab
*Amon
*Amos
*Aram
*Arpacsad
*Asa
*Azor
*Baruc
*Batseba
*Benjamin
*Boz
*Cainan
*Cosan
*Daniel
*David
*Eber
*Eleazar
*Eli
*Eliacim
*Eliezer
*Elija
*Eliud
*Elmodam
*Enoc
*Er
*Esli
*Esron
*Eva
*Ezecia
*Ezeciel
*Ezra
*Fares
*Isac
*Isaia
*Jacob
*Jana
*Jared
*Jeconia
*Jeremia
*Jese
*Jesus
*Jezabel
*Joana
*Job
*Jona
*Jonatan
*Joram
*Josafat
*Josef
*Josia
*Josua
*Jotam
*Juda
*Judita
*Lamec
*Levi
*Malalel
*Manase
*Maria
*Mariam
*Mat
*Matan
*Matat
*Matata
*Matatias
*Matusala
*Melci
*Melea
*Menan
*Mica
*Nacor
*Nagai
*Naomi
*Nason
*Natan
*Naum
*Neri
*Noa
*Obed
*Osea
*Ozia
*Peleg
*Racab
*Racel
*Ragau
*Rebeca
*Reza
*Roboam
*Rubin
*Rut
*Sadoc
*Sala
*Salatiel
*Salmon
*Salomon
*Samuel
*Sara
*Sem
*Seme
*Serug
*Set
*Simeon
*Tamar
*Tare
*Zorobabel

La mesma aplica a nomes de locas en la Biblia. Per esemplo, an si en ivri un site multe importante en la Biblia es nomida *Yerushalayim* (pronunsiada "Ieruxalaiim"), e *Ιερουσαλήμ* (pronunsiada "Ierusalem") en elinica, la forma en elefen es *Jerusalem*.
Termas per statos variosa

Esta article es un lista de nomes per statos variosa en engles, elefen, e la linguas romanica.

## Nomes de clases
Sinonimes

**Sinonimes** es parolas diferente ce ave la mesma sinifia. Elefen atenta no ave sinonimes vera, ma lo ave alga cuasi sinonimes:
Omonimes

Un **omonim** es un membro de un grupo de parolas cual ave la mesma forma ma sinifias diferente. Elefen ave sola poca de omonimes:

## Omonimes en elefen
* *acasia*: un state acaso, o un spesie de arbor
* *ala*: a esta loca, o un parte de un avia o avion
* *alga*: un (o varios) nondeterminada, o un spesie de planta
* *banda*: un peso longa e magra de stofa, o un grupo musical
* *caci*: un stofa o color brun, o un spesie de arbor
* *cosa*: un ojeto o tema, o un lingua de Africa Sude
* *dine*: un mesura de fortia, o un popla de America Norde
* *planta*: un vejetal, o la base de la pede
* *reprende*: desaproba, o prende ancora
* *rieta*: un rie poca, o un rio poca
Prenom

En elefen, **prenomes** es parolas cual presede la nom e ave roles spesial. Multe de los pote es usada como pronomes, e algas pote es ance usada como averbos. 

Alga prenomes (e la sufisa "-s" de la plural) indica ce un nom es presente. Linguistes nomi los **determinantes**. Nomes ce no nesesa un determinante inclui la nomes propre, la nomes de la dias e menses, e la nomes de linguas.

La prenomes ave un ordina costumal cual on pote recorda par la formula "tota la multe bon omes": 
***Tota**, e **ambos** es "predeterminantes" e vade prima. 
***La, esta, acel, ce, cual, cuanto, cualce, cada, alga, no, me, tu, se, nos,** e **vos** es determinantes propre e vade du. Sola un de los es usada en un formula de nom. 
***Un, du, tre..., multe, poca, plu, la plu, min, la min, cuanto, tal, otra,** e **la mesma** es "posdeterminantes", e vade tre. On pote usa plu ce un de los. 
***Bon** e **mal** es ajetivos comun, e vade cuatro. Los pote vade pos la nom ance.
Batalia de Las Navas de Tolosa

La **Batalia de Las Navas de Tolosa** ia aveni en 16 julio 1212 e ia es un punto de cambia en la Reconcista e la istoria medieval de Espania. La armada cristian de la re Alfonso 8 de Castilia ia es unida par la armadas de sua rivales, Sancho 7 de Navara, Pedro 2 de Aragon e Afonso 2 de Portugal, en la batalia contra la gidores almohade de la dui sude de la Penisola Iberian.
Un istoria corta de statistica

La **istoria de statistica** pote es resomada con un lista simple de la matematistes sinifiante, sua obras, e sua metodos durante:

**1654** – Blaise Pascal – la matematica de probablia, en corespondes con Fermat

**1662** – William Petty e John Graunt – la prima studias de demografia

**1713** – Jakob Bernoulli – *Ars Conjectandi*

**1733** – Abraham De Moivre – *Approximatio*; la lege de era (simil a la devia tipal)

**1763** – Thomas Bayes – *Un esajo a la solve de un problem en la dotrina de acasos*, un funda per statistica baysian

**1805** – Adrien-Marie  Legendre – La metodo de la cuadrales minima

**1809** – Johann Carl Friedrich Gauss – *Theoria Motus Corporum Coelestium*

**1812** – Pierre-Simon Laplace – *Théorie analytique des probabilités*

**1834** – La institui de la Sosia de Statistica de London

**1853** – Adolphe Quetelet – La organiza prima de la confere internasional per statistica; La aplica de statistica a biolojia; descrive la curva campanin

**1877** – Francis Galton – Regresa a la promedia

**1888** – Francis Galton – Corelata

**1889** – Francis Galton – *Natural Inheritance* - erita natural

**1900** – Karl Pearson – La ci cuadrida; ia aplica corelata a eleje natural

**1904** – Spearman – Fator ordina (nonparametrica) de corelata

**1908** – William Sealy Gosset (conoseda como "studiante") – La era probable de la promedia; la proba de studiante

**1919** –  Ronald Aylmer Fisher – Analise de varia; biolojia de evolui

**1930** – Jerzy Neyman e Egon Pearson (fio de Karl Pearson) – eras de tipo du, potia de un proba, intervales de sertia
Globasa

**Globasa** es un lingua aidante internasional creada par Hector Ortega. La lingua ia es publici en 26 julio 2019.

## Fonolojia
Globasa usa 25 leteras de la alfabeta latina. No letera es silente.

## Esemplos
* *Salom!* = ’Alo!’
* *Weda!* = ’Adio!’
* *Xukra!* = ’Grasias!’
* *Mi lubi yu.* = ’Mi ama tu.’

## Lias esterna
* engles Paje prima de Globasa
Tra la miror

***Tra la miror, e lo cual Alisia trova a ultra*** (engles: "Through the Looking-Glass, and What Alice Found There", comun cortida a **Tra la miror** o **Alisia tra la miror**, es un novela per enfantes publicida en 1871 par la autor engles Charles Lutwidge Dodgson su la nom Lewis Carroll. Lo es la seguente de "Alisia en la pais de mervelias".

Par sua temas e locas, "Tra la miror" presenta se como un imaje refletada de la pais de mervelias. La libro prima comensa su sielo a la 4 de maio, lo cambia frecuente la grandia de Alisia, e lo usa cartas de jua como carateres; la libro du comensa en un casa a un note nevosa de inverno a esata ses menses a pos (a la 4 de novembre), lo cambia frecuente la dirijes de tempo e spasio, e lo usa pesos de xace como carateres.

## Lias esterna
* Tradui en la Vicia de lingua franca nova
Drummlandia

La **Domina de Drummlandia** ia es un Micronasion (non-reconose) en America Norde, situada interna de la Statos Unida de America. 

__INDEX__